text: Løbeklub for protesebrugere
  22 november 2011 kl. 12.56
  Et manglende ben er ingen hindring for at tage en løbetur.
  Det har bandagist Dorthe Grøn Wiklund, Sønderborg, sat sig for at bevise. Hun mangler selv et ben.
  Hun inviterede tirsdag omkring ti andre benamputerede til løbetræning i SFS hallen i Sønderborg.
  Dorthe Grøn Wiklund havde inviteret en række firmaer til at levere løbeproteser, som deltagerne testede.
  - Min tanke er at stifte en løbeklub for protesebrugere i Syddanmark, fortæller Dorthe Grøn Wiklund.
  